২০০১ সালে, মদরিচ ক্রোয়েশিয়া অনূর্ধ্ব-১৫ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০০৬ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ১৪২ ম্যাচে ১৮টি গোল করেছেন, এর মাধ্যমে তিনি ক্রোয়েশিয়ার হয়ে সর্বাধিক ম্যাচে অংশগ্রহণকারী খেলোয়াড়ে পরিণত হয়েছেন। তিনি ক্রোয়েশিয়ার "দ্বিতীয় সোনালী প্রজন্ম"-এর নেতৃত্ব দেওয়ার পাশাপাশি ৩টি ফিফা বিশ্বকাপ (২০০৬, ২০১৮ এবং ২০১৮) এবং ৪টি উয়েফা ইউরোপীয় চ্যাম্পিয়নশিপে (২০০৮, ২০১২, ২০১৬ এবং ২০২০) অংশগ্রহণ করেছেন, যার মধ্যে ২০১৮ সালে জ্লাৎকো দালিচের অধীনে ফিফা বিশ্বকাপের রানার-আপ হয়েছেন।